Cuneiform Tablet Kt 94/k 1712 (AKT 6d 766)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
um-ma i-ku-pí-a-šùr-ma a-na Ì-lí-a ù ku-ra qí-bi-ma 4.5 ma-na KÙ.BABBAR maš-kà-tám šu-be-lúm DUMU a-lu-lá-a ḫa-bu-lam ṣú-ḫa-ri a-na ṣé-ri-šu a-na ḫa-na-ak-na-ak a KÙ.BABBAR ša-áš-qú-lim áš-pu-ur-ma šu-ut ṣú-ḫa-ri-a is-li-ma pu-úz-ra-am i-na pá-ni-šu-nu iṣ-ba-at-ma a-na a-lim{ki} i-ta-lá-ak me-er-ú-a a-tù-nu a-dí ma-lá ù 2 ší-ni-šu áš-pu-ra-ku-nu-tí-ma a-tù-nu mì-ma-ša-ma ú-lá ta-áš-pu-ra-nim iḫ-da-ma ki-ma na-áš-pár-tám ta-áš-me-a-ni mì-ma ša ki-ma tí-ir-tù-šu ta-aṣ-ba-ta-ni-ma qá-at-ku-nu ú-kà-lu na-áš-pè-er-ták-nu iš-tí a-nu-pì-IŠTAR ù a-ḫi-a li-li-kam-ma úz-ni pè-té-a 5 TÚG SIG₅ i-na ša šé-ep sú-kà-a iš-tí a-nu-pì-IŠTAR ú a-ḫi-i-a šé-bi₄-lá-nim a-na Ì-lí-a qí-bi₄-ma TÚG-tí ša a-na DAM.GÀR tù-<big_gap>